Document ID: /roh_data/filtered/fineweb-2-filterrobots_roh.jsonl.gz/31212

La via dil tschut
- Dumengia, 9.8.2015, 17:25
Trun e sia fabrica
Il tschut che l’autur dal film Beat Manetsch manegia, è l’agnè che la Fabrica da Ponn a Trun ha duvrà sco emblem, il simbol per ponn da launa e ponn d’emprima qualitad. In vestgì da ponn da Trun tegn l’entira vita, premess ch’ins tegn sez tant enavant la furma. Durant l’entir 20avel tschientaner ha la fabrica furnì taila da launa e dà lavur a blers e bleras da Trun. Cun la fin dal secul è era la lung’istorgia dad ina da las raras industrias en ina val grischuna ida a fin.
Il film da Beat Manetsch mussa co che quai ha savì capitar, co che tut ha cumenzà e co che la fabrica è ida en malura.